CELEX: C2004/179/18
Language: et
Date: 2004-07-10 00:00:00
Title: Kohtuasi C-218/04: Hagi, mille esitas 26. mail 2004 Kreeka Vabariik Euroopa Ühenduste Komisjoni vastu

10.7.2004   
            
            
               ET
            
            
               Euroopa Liidu Teataja
            
            
               C 179/9
            
         
      HAGI, mille esitas 26. mail 2004 Kreeka Vabariik Euroopa Ühenduste Komisjoni vastu
   (Kohtuasi C-218/04)
   (2004/C 179/18)
   Euroopa Ühenduste Kohus on saanud 26. mail 2004 hagi Euroopa Ühenduste Komisjoni vastu, mille on esitanud Kreeka Vabariik, keda esindavad õigusnõustaja Vasileios Kontolaimos ja riigi õigusnõukogu ühenduse õiguse osakonna põllumajandusministeeriumisse määratud nõunik Ioannis Chalkias ja välisministeeriumi euroopa õiguse osakonna õigusüksuse õigusnõunik Sofia Chalas, kelle kohtudokumentide kättetoimetamise aadressiks Luksemburis on Kreeka suursaatkond: 27, rue Marie-Adélaïde.
   Kreeka Vabariik esitab Euroopa Kohtule järgmised nõuded:
   
               —
            
            
               tühistada komisjoni 30. märtsi 2004. aasta otsus K (2004) 1070 (lõplik), millega nõuti 710 341 euro tagastamist, millega Euroopa Ühendus oli osalenud ühenduse viinamarjaistandusregistri loomise rahastamisel;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   
               1.
            
            
               Õigusaktide rikkumine.
            
         
               2.
            
            
               Võimu kuritarvitamine.
            
         
               3.
            
            
               Komisjoni otsus, milles nõutakse antud summa tagastamist, ei vasta proportsionaalsuse põhimõttele ega ka põhimõttele, mille kohaselt peab komisjon liikmesriikidega koostööd tegema.